CELEX: 32012D0650
Language: et
Date: 2012-10-17 00:00:00
Title: 2012/650/EL: Komisjoni rakendusotsus, 17. oktoober 2012 , millega muudetakse otsuse 2006/766/EÜ II lisa seoses Curaçao ja Sint Maarteni lisamisega loetelusse kolmandate riikide ja territooriumide kohta, millest on lubatud importida teatavaid inimtoiduks ettenähtud kalatooteid, ja Hollandi Antillide väljajätmisega sellest loetelust (teatavaks tehtud numbri C(2012) 7147 all)  EMPs kohaldatav tekst

19.10.2012   
            
            
               ET
            
            
               Euroopa Liidu Teataja
            
            
               L 288/13
            
         KOMISJONI RAKENDUSOTSUS,
   17. oktoober 2012,
   millega muudetakse otsuse 2006/766/EÜ II lisa seoses Curaçao ja Sint Maarteni lisamisega loetelusse kolmandate riikide ja territooriumide kohta, millest on lubatud importida teatavaid inimtoiduks ettenähtud kalatooteid, ja Hollandi Antillide väljajätmisega sellest loetelust
   (teatavaks tehtud numbri C(2012) 7147 all)
   (EMPs kohaldatav tekst)
   (2012/650/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 11 lõiget 1,
   ning arvestades järgmist:
   
               (1)
            
            
               Määrusega (EÜ) nr 854/2004 on kehtestatud erieeskirjad inimtoiduks ettenähtud loomsete saaduste ametlikuks kontrollimiseks. Määrusega on eelkõige ette nähtud, et loomseid saaduseid võib importida ainult sellisest kolmandast riigist või kolmanda riigi osast, mida on nimetatud kõnealuse määruse kohaselt koostatud ja ajakohastatud loetelus.
            
         
               (2)
            
            
               Samuti on määruses (EÜ) nr 854/2004 sätestatud, et selliste loetelude koostamisel ja ajakohastamisel tuleb võtta arvesse liidu korraldatud ametlikke kontrolle kolmandatesse riikidesse ning kolmandate riikide pädevate asutuste antud tagatisi Euroopa Parlamendi ja nõukogu 29. aprilli 2004. aasta määruses (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) (2) sätestatud liidu sööda- ja toidualaste õigusnormide ning loomatervishoiu ja loomade heaolu käsitlevate eeskirjade nõuetele vastavuse või nendega samaväärsuse tagamise kohta.
            
         
               (3)
            
            
               Komisjoni 6. novembri 2006. aasta otsuses 2006/766/EÜ (millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid) (3) on loetletud kolmandad riigid, milles on täidetud määruses (EÜ) nr 854/2004 viidatud nõuded ning mis seetõttu suudavad tagada, et kõnealused tooted vastavad liidu õigusaktides tarbijate tervise kaitseks sätestatud sanitaarnõuetele ja neid võidakse seega liitu eksportida. Nimetatud otsuse II lisas esitatakse nende kolmandate riikide ja territooriumide loetelu, millest on lubatud liitu importida muid inimtoiduks ettenähtud kalatooteid kui kahepoolmelisi molluskeid, okasnahkseid, mantelloomi ja meritigusid kas elusalt, jahutatult, külmutatult või töödeldult.
            
         
               (4)
            
            
               Hollandi Antillid on praegu kantud autonoomse riigina otsuse 2006/766/EÜ II lisasse kui kolmas riik, millest on lubatud importida inimtoiduks ettenähtud kalatooteid.
            
         
               (5)
            
            
               Pärast Madalmaade Kuningriigis alates 10. oktoobrist 2010 jõustunud sisereformi ei ole Hollandi Antillid enam selle kuningriigi koosseisu kuuluv autonoomne riik. Samal kuupäeval said Curaçao ja Sint Maarten autonoomse riigi staatuse Madalmaade Kuningriigi koosseisus ning Bonaire, Sint Eustatius ja Saba muudeti Madalmaade Kuningriigi Euroopa osa omavalitsusüksusteks. Seetõttu on asjakohane otsuse 2006/766/EÜ II lisas esitatud loetelust välja jätta Hollandi Antille käsitlev kanne.
            
         
               (6)
            
            
               Curaçao ja Sint Maarteni pädevad asutused on esitanud komisjonile vajaliku teabe, mille kohaselt pakub nendes autonoomsetes riikides kehtestatud sanitaarkontrolli süsteem piisavat tagatist liidu nõuete täitmiseks. Curaçao ja Sint Maarteni pädevate asutuste poolt esitatud teave näitab samuti, et nendel asutustel on kontrollide tegemiseks samasugune pädevus, mis oli Hollandi Antillide pädeval asutusel, ja toidukäitlejad on seotud samade kohustustega, mis kehtisid Hollandi Antillide eksisteerimise ajal. Lisaks jätkatakse nendes autonoomsetes riikides samal tasemel ametlike sanitaarkontrollide tegemist kui Hollandi Antillide eksisteerimise ajal.
            
         
               (7)
            
            
               Seetõttu on asjakohane lisada Curaçao ja Sint Maarten otsuse 2006/766/EÜ II lisas esitatud loetelusse.
            
         
               (8)
            
            
               Seega tuleks otsust 2006/766/EÜ vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Otsuse 2006/766/EÜ II lisa muudetakse järgmiselt:
   
               1)
            
            
               Hollandi Antille käsitlev kanne jäetakse välja;
            
         
               2)
            
            
               kannete „Cabo Verde” ja „Alžeeria” vahele lisatakse kanne „Curaçao”:
               
                           „CW
                        
                        
                           CURAÇAO”
                        
                        
                            
                        
                     
         
               3)
            
            
               kannete „El Salvador” ja „Togo” vahele lisatakse kanne „Sint Maarten”:
               
                           „SX
                        
                        
                           SINT MAARTEN”
                        
                        
                            
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 17. oktoober 2012
      
         
            Komisjoni nimel
         
         
            asepresident
         
         Maroš ŠEFČOVIČ
      
   
   
      (1)  ELT L 139, 30.4.2004, lk 206.
   
      (2)  ELT L 165, 30.4.2004, lk 1.
   
      (3)  ELT L 320, 18.11.2006, lk 53.